**. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2018. április 16-i rendkívüli ülésére**

**Tárgy: Falugondnoki szolgálat**

**Előterjesztő: Kovács Csaba Károly, polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétesKovács Csaba Károly, polgármester Tóthné Titz Éva, jegyzőt helyettesítő aljegyző**

Tisztelt Képviselő-testület!

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 30. §(1) bekezdésének d) pontja szerint a munkáltató a közalkalmazotti jogviszonyt felmentéssel akkor szüntetheti meg, ha a közalkalmazott a felmentés közlésének, illetőleg legkésőbb a felmentési idő kezdetének napján nyugdíjasnak minősül (Mt. 294. § (1) bekezdés *g)* pont).

A munka törvénykönyvéről szóló 2012. évi I. törvény 294. § (1) bekezdésének g) pontja alapján nyugdíjas munkavállaló, aki az öregségi nyugdíjkorhatárt betöltötte és az öregségi nyugdíjhoz szükséges szolgálati idővel rendelkezik.

A társadalombiztosítási nyugellátásról szóló törvény szerint az öregségi nyugdíjra jogosító öregségi nyugdíjkorhatára annak, aki 1954-ben született a 63. életév betöltését követő 183. nap.

Balatonhenye Község Önkormányzata falugondnoka Vadász Miklós 2018. április 13. napján tölti be a nyugdíjkorhatárt, így öregségi nyugdíjra vált jogosulttá. A fenti jogszabályi rendelkezéseknek megfelelően Vadász Miklós jogviszonya felmentéssel megszüntetésre került. A figyelembe vehető közalkalmazotti jogviszonya alapján a felmentési ideje 3 hónap, mely 2018. április 13. napjával indul. A Kjt. 33. § (3) bekezdése szerint a munkáltató legalább a felmentési idő felére köteles a közalkalmazottat mentesíteni a munkavégzés alól. A munkavégzés alól a közalkalmazottat — a mentesítési idő legalább felének megfelelő időtartamban a kívánságának megfelelő időben és részletekben kell felmenteni.

Vadász Miklós munkavégzés alóli mentesítése 2018. május 1. napjától 2018. július 11. napjáig tart. Ez idő alatt Vadász Miklós munkát nem végez, a falugondnoki szolgálat működése nem biztosított.

Az Önkormányzat pályázatot írt ki falugondnoki álláshely betöltésére, amire egy jelentkező volt.

A pályázatot Szabó Bernadett, Köveskál, Vásártér utca 4. szám alatti lakos nyújtotta be. Jelenleg Köveskálon lakik, de Balatonhenyén építkezik, így hamarosan helyi lakos lesz. Ismeri a települést és az itt lakókat, alkalmas a feladat ellátására, vállalja a falugondnoki tanfolyamon való részvételt.

**Balatonhenye Község Önkormányzata Képviselő-testületének**

**…./2018. (…) határozata**

**Balatonhenyei falugondnok megválasztásáról**

Balatonhenye Község Önkormányzata Képviselő-testülete Szabó Bernadett 8274 Köveskál, Vásártér utca 4. szám alatti lakost 2018. május 1. napjával határozatlan időre közalkalmazotti jogviszonyban kinevezi falugondnoki feladatok ellátására.

A Képviselő-testület 3 hónap próbaidőt állapít meg. A falugondnok illetményét a közalkalmazottak jogállásáról szóló 1992. évi XXXIII. törvény alapján határozza meg.

Felhatalmazza a polgármestert a kinevezés elkészítésére, aláírására.

Felelős: Kovács Csaba Károly, polgármester

Határidő: 2018. május 1.

Balatonhenye, 2018.04.13.